b'\n_START_ARTICLE_\nLiivimaa Kuller\n_START_PARAGRAPH_\nLiivimaa Kuller : s\xc3\xb5numid otse elust, oli ajaleht, mis ilmus 7. jaanuarist 1993 kuni 19. oktoobrini 1998 korra n\xc3\xa4dalas Tartus._NEWLINE_1992. aasta detsembrini andis Liivimaa Kulleri kollektiiv v\xc3\xa4lja AS L\xc3\xb5una-Eesti S\xc3\xb5numitele kuuluvat Liivimaa Kroonikat. Kui 1992. aasta s\xc3\xbcgisel kontrolliti firma majandusseisu, siis avastati selles mitmeid m\xc3\xb6\xc3\xb6dalaskmisi ja selgus, et firmas t\xc3\xb6\xc3\xb6tavad Hillar Talts ja Kalle M\xc3\xbcller olid asutanud AS Sekser ning lehet\xc3\xb6\xc3\xb6 k\xc3\xb5rvalt andnud v\xc3\xa4lja samanimelist ajakirja. Juhatus ei pidanud seda eetiliseks, ning M\xc3\xbcllerile ja Taltsile tehti ettepanek - kas lahkuda AS L\xc3\xb5una-Eesti S\xc3\xb5numitest v\xc3\xb5i loobuda Sekserist. Kalle M\xc3\xbcller otsustas kogu toimetusega lahkuda ning hakata AS Zett all v\xc3\xa4lja andma uut ajalehte Liivimaa Kuller. Peatoimetajaks oli Andrus Esko, tegevtoimetajaks V\xc3\xa4ino Koorberg. 1995 aastal omandas ajalehe AS Postimees._NEWLINE_Kaast\xc3\xb6\xc3\xb6d ajalehele tegid n\xc3\xa4iteks Hannes V\xc3\xb5rno koos Henri J\xc3\xa4\xc3\xa4griga korporatsiooni Saatus nime all koomiksiseeria "Perekond Vismarid"._NEWLINE_1993-1997, nr. 24 (16. juuni) ilmus ajaleht pealkirjaga "Liivimaa Kuller", hiljem "Kuller". Alustades oli lehe tiraa\xc5\xbe 30 000 eksemplari._NEWLINE_T\xc3\xa4iendavalt anti veel v\xc3\xa4lja "Liivimaa Kulleri Rists\xc3\xb5nad" (1993-1995).'